Dapo Abiodun(tí wọ́n bí ní ọjọ́ kọkándínlọ́gbọ̀n oṣù Kàrún-ún ọdún 1960) jẹ́ oníṣòwò àti olóṣèlú ọmọ ilẹ̀ Yorùbá láti ìpínlẹ̀ Ògùn lórílẹ̀-èdè Nàìjíríà. Ó jẹ́ Gómìnà Ìpínlẹ̀ Ògùn nígbàtí O borí ìdìbò ti Gómìnà ni ọdún 2019 lábẹ́ àsíyá ẹgbẹ́-òṣèlú (All progressive Congress). Dapọ Abiọdun ni olórí ìgbìmọ̀ ti Corporate Affairs Commission. Ó tún jẹ́ alakoso àti olùdarí ti Heyden Petroleum àti olùdásílẹ̀ First Power Limited. Ní ọjọ́ kewa oṣù kẹta ọdún 2019 (10 March 2019), ìgbìnmọ̀ ti o n darí ìdìbò ni ilẹ̀ Nàìjíríà Independent National Electoral Commission kede Dapo Abiodun gẹ́gẹ́ bí Gómìnà ti a dìbò yàn ní Ìpínlẹ̀ Ògùn. Wọ́n ṣe ìbúra fún un gẹ́gẹ́ bi Gomina Ìpínlẹ̀ Ògùn ní ọjọ́ kọnkàndínlọ́gbọ̀n, oṣù karùn-ún, ọdún 2019 (29 may 2019) Dapọ Abiọdun wa láti Ìpẹru Rẹ́mọ ni Ìpínlẹ̀ Ògùn. Ó wá láti ìdílé Ọba. A bi sínú ẹbí dọ́kítà Emmanuel àti Arábìnrin Victoria Abiodun tí wọ́n wá láti Ipẹru Rẹmo ní ìla-òrùn Ìpínlẹ̀ Ògùn ni ọjọ́ kọkàndínlọ́gbọ̀n oṣù karun ọdún 1960 (29 May 1960).